open-index/open-wikipedia-markdown huggingface dataset:
חיים חזן (הראשון)

ממוזער|שער ספר שנות חיים לרבי חיים חזן
**הרב חיים חזן (הראשון)** (? - 1712) היה רב, פוסק ודרשן באזמיר ובירושלים ושד"ר. מחבר ספר **שנות חיים**.

## ביוגרפיה
נולד באזמיר לרב יוסף חזן, מחבר ספר עין יהוסף, ובנו של הדיין הרב אליהו חזן.

עלה לארץ ישראל והתיישב בירושלים בשנת 1700, ובשנת התס"ד יצא לשליחות מצווה יחד עם הרב אברהם רוויגו לטובת כוללי הספרדים בירושלים.

בשנת תע"ב נפטר בפולין במהלך שליחותו זו.

בנו היה הרב דוד חזן, מחבר ספר חוזה דוד.

## חיבוריו
חיבר את ספר **[https://beta.hebrewbooks.org/45683 שנות חיים]** (ויניציאה תנ"ג) - דרושים למדניים על חמישה חומשי תורה וקצת כללי התלמוד. החיבור מלא בפירושי סוגיות ע"פ הראשונים ובעיקר בעלי התוספות. לספר הקדמה מאת אבי המחבר וכן מאת רבי אליהו הכהן האתמרי. בנוסף, לספר הסכמה משותפת מרבני אזמיר - הרב ישראל בנבנישתי (השני, בנו של החבי"ב) והרב שלמה הלוי. המהדורה שלפנינו היא מהדורה שנייה, לאחר שהראשונה הושמדה בשרפה שאירעה באזמיר. בספר הספד לרב שלמה אלגאזי.

תשובות שלו מופיעות בספר גנת ורדים לרבי אברהם הלוי, לגבי חליצה לאיטר, ובשאלה האם לכסף שנמצא בבנק יש דין מלוה או שדינו כשאר נכסים לעניין ירושת הבעל, שם מסכים לדברי המחבר רבי אברהם, שיש להם דין הלוואה.

## אילן יוחסין

## לקריאה נוספת
* **אנציקלופדיה לחכמי טורקיה**, עמוד 229.
* **שם הגדולים**, מערכת ספרים, ערך שנות חיים.

## קישורים חיצוניים

* 
* 

## הערות שוליים

קטגוריה:איזמיר: רבנים
קטגוריה:רבנים טורקים
קטגוריה:אנשי עליות קדומות לארץ ישראל
קטגוריה:משפחת חזן
קטגוריה:מחברי ספרות תורנית
קטגוריה:מחברי ספרי דרוש
קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:שד"רים
קטגוריה:עולים לארץ ישראל במאה ה-18
קטגוריה:נפטרים ב-1712
מסכת ספר תורה

**מסכת ספר תורה** היא חיבור הנמנה עם המסכתות הקטנות. המסכת מכילה חמישה פרקים העוסקים בדיני כתיבת ספר תורה.

החיבור כולו מופיע גם במסכת סופרים, בתוספות שונות, ובמספר שינויים.

## אזכורים בתלמוד ובראשונים
כאמור, כל תוכנה של מסכת ספר תורה מופיע במסכת סופרים, אלא שבמסכת סופרים נוספו הלכות נוספות, שלעיתים מהוות הוספה לדינים הנידונים.

יש שכתבו שמסכת ספר תורה קדומה למסכת סופרים, ומחברה ליקט ממנה את כל ההלכות והוסיף עליהן. אך עם זאת ישנם מספר שינויים ביניהם.

היו שהעירו שבהלכה אחת ישנו שינוי מהותי בין מסכת סופרים למסכת ספר תורה: לגבי צורת פרשיות פתוחות וסתומות שבספר תורה.

במסכת ספר תורה נכתב כך:

ואילו במסכת סופרים מופיע בלשון הזה:

השיטה המובאת במסכת ספר תורה מתאימה לדעת הרמב"ם, ומנגד השיטה המובאת במסכת סופרים מתאימה לדעת הרא"ש.

הבית יוסף מביא שרבי יוסף אסכנדרני העיר על שינוי זה:

## פרקי המסכת
מסכת ספר תורה מונה חמישה פרקים העוסקים בעניינים שונים הקשורים בכתיבת ספר תורה:
# פרק ראשון – בעיקר דיני הקלף והדיו הכשרים לכתיבת ספר תורה
# פרק שני – דיני יריעות הספר תורה
# פרק שלישי – דיני קדושת ספר התורה
# פרק רביעי – דיני מחיקתם של השמות הקדושים
# פרק חמישי – דיני טעות בכתיבת השמות הקדושים

## קישורים חיצוניים

;פירושים
* 
* הרב עדין שטיינזלץ, פירוש על מסכת ספר תורה

## הערות שוליים

ספר תורה
קטגוריה:ספר תורה
אברטון סוארס

**אברטון סוסה סוארס** (בפורטוגזית: **Everton Sousa Soares**; נולד ב-22 במרץ 1996) הוא כדורגלן ברזילאי המשחק בעמדת החלוץ בפלמנגו.

## קריירת מועדונים
אברטון התחיל את הקריירה שלו במחלקת הנוער של פורטלזה ובגיל 16 הצטרף לגרמיו. ב-19 בינואר 2014 ערך את הופעת הבכורה שלו בקבוצה הבוגרת בהפסד 1-0 נגד סאו חוסה. 4 ימים לאחר מכן, הבקיע את שער הבכורה שלו בקבוצה בניצחון 1-2 נגד לאג'דנסה. ב-15 באוגוסט 2016 חתם על חוזה לארבע שנים בקבוצה.

ב-14 באוגוסט 2020, אברטון חתם לחמש שנים בבנפיקה ליסבון מליגת העל הפורטוגלית.

ב-15 ביוני 2022 חזר אברטון לברזיל כשחתם בשורות פלמנגו.

## קריירה בינלאומית
ב-17 באוגוסט 2018 זומן לראשונה לסגל נבחרת ברזיל לקראת משחקי הידידות נגד  ו.

אברטון נכלל בסגל הנבחרת לקראת קופה אמריקה 2019. ב-15 ביוני הבקיע את שער הבכורה שלו בנבחרת בניצחון 0-3 נגד . אברטון כבש עוד שני שערים במהלך הקופה, כולל אחד בגמר. בנוסף, נבחר לשחקן המצטיין של הגמר ושל הטורניר.

## תארים
; גרמיו
*הגביע הברזילאי: 
*קופה ליברטדורס: 2017
*גביע רקופה סודאמריקנה: 
*אליפות גאוצ'ו: , , 

; פלמנגו
*הגביע הברזילאי: 

; נבחרת ברזיל
*קופה אמריקה: 2019

; אישיים
*כדור הכסף הברזילאי: 
*כדור הזהב קופה אמריקה 2019
*מצטייני טורניר קופה אמריקה 2019

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:חלוצי כדורגל ברזילאים
קטגוריה:כדורגלני גרמיו
קטגוריה:כדורגלני בנפיקה ליסבון
קטגוריה:כדורגלני פלמנגו
קטגוריה:כדורגלני נבחרת ברזיל
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1996
פרסי גילדת המפיקים של אמריקה

**פרסי גילדת המפיקים של אמריקה** הושקו במקור בשנת 1990 על ידי גילדת המפיקים של אמריקה בתור פרסי לורל הזהב, שנוצרו על ידי גזבר PGA ג'ואל פרימן בתמיכת נשיא הגילדה לאונרד סטרן, במטרה לכבד את בעלי החזון שמפיקים ומוציאים לפועל סרטי קולנוע ומוצר טלוויזיה. את הטקס מנחה מדי שנה מנחה/מגיש מפורסם. בין המנחים לאורך השנים: מייקל דאגלס, רוברט גיום, ג'יימס ארל ג'ונס, ג'ק למון, שירלי מקליין, גארי מרשל, וולטר מתאו, רונלד רייגן, מרלו תומאס וטד טרנר.

## טקסים

## קישורים חיצוניים
* 
* אתר PGA הרשמי

גילדת המפיקים של אמריקה
אלי ליפשטיין

**אלי ליפשטיין** (נולד ב-19 בדצמבר 1961, י"ב בטבת ה'תשכ"ב) הוא מומחה למדעי המוות, היסטוריון של הרפואה המשפטית/פתולוגיה, סופר ומרצה ישראלי, אשר חשף את פרשת נטילת האיברים מגופות ב""מכון המשפטי אבו כביר", ללא אישור המשפחות.

## ביוגרפיה
נולד בתל אביב להורים ניצולי שואה. אביו שימש כמפקח פדגוגי ברשת אורט ואימו כפרופסורית לביוכימיה במכון הוולקני.

## קריירה
לאחר תום לימודיו בפרסום, החל ליפשטיין לעסוק בתחום. באקראי, נתקל במודעה בעיתון אשר הציעה מסלול הסבה מקצועית לתפקיד עוזר בחדר נתיחה במכון לרפואה משפטית באבו כביר. בשנת 1986, ליפשטיין החליט לבקר במקום כהתנסות אנתרופולוגית, אך לבסוף הביע עניין רב בתחום והצטרף לתוכנית ההסבה. לאחר שנים, הביע את המשיכה לתחום "כאומנות בה מתנקז הצער, האלימות והרוע במקום אחד".

תחילת דרכו החלה באינתיפאדה הראשונה, בה הוא השתתף ביחד עם היועץ המשפטי בנתיחות של משתפי פעולה פלסטינים עבור השב"כ וצה"ל. לאחר מכן, התקדם לתפקיד טכנאי הנתיחות הראשי, ובהמשך מונה למנהל מחלקות בחדרי הנתיחה, ואף השתתף בנתיחה שלאחר המוות של ראש הממשלה לשעבר, יצחק רבין.

במהלך תפקידו, התעמת עם פרופ' יהודה היס לגבי נושא נטילת איברים ללא אישור המשפחות והסתרת מידע מהן. לאחר שלא זכה למענה, חשף את הסיפור במספר גופי תקשורת, מה שהוביל להדחתו של פרופ' היס ולמינויו של ד"ר חן קוגל כמחליפו, תוך שינוי שיטות העבודה במכון וקיום מבצע "מנוחה בכבוד" בו נקברו האיברים שנקצרו ללא רשות המשפחות בקברי הנפטרים. פרשה נוספת אותה חשף הייתה לקיחת ליבו של דודו טופז ללא רשות על ידי פרופ' היס.

ליפשטיין השתתף בוועדה בכנסת בנושא ילדי תימן החטופים, בה העיד על היסטוריית הנתיחות לאחר המוות שבוצעו בגופות התינוקות.

ליפשטיין משמש כיועץ בנושאי הרפואה המשפטית ולחוות הדעת שמונפקות במכון, כהיסטוריון של המכון הפתולוגי ונחשב למומחה בתולדות הרפואה המשפטית בישראל, והוא מרצה בנושאים אלו עבור גופים ואירועים שונים.

## ספריו
בשנת 2008, הוציא ליפשטיין את הספר "חי בן המתים" (הוצאת אוריון), רומן העוסק באופי העבודה במכון המשפטי ועל לבטים שונים והתמודדויות, בנוסף למקרים מפורסמים כגון התאבדויות, נתיחת גופתו של יצחק רבין ועוד אירועים בעילום שם. הספר גם סוקר את היסטוריית המקום והאירועים שהובילו לפתיחתו, כולל תולדות המשפחה שהתגוררה במקום במקור.

הספר נחשב לרב מכר והוא נלמד בפקולטות להיסטוריה, פסיכולוגיה, אנתרופולוגיה וסוציולוגיה ברחבי ישראל.

בשנת 2025, הוציא את ספרו השני, רומן בשם "מתים יודעים לתמוך" (ספרי ניב). עלילת הספר מתרחשת בשנת 1985 במכון לרפואה משפטית במדינת פורוניה שבאירופה, והיא מבוססת על תובנותיו של ליפשטיין על החיים, אותן הוא מסכם במשפט "למדתי מהמוות יותר מאשר מהחיים".

בנוסף לספרו, ליפשטיין פרסם מאמרים, בין היתר לטובת האנציקלופדיה העירונית תל אביב.

## תארים ולימודים אקדמאיים
* לימודי פרסום ויחסי ציבור במכללה למנהל - 1984
* תואר שני בפסיכולוגיה משפטית באוניברסיטת לסטר (למידה מרחוק), אנגליה - 2000
* לימודי רפואה משפטית, טכנאות נתיחה וחניטת גופות במכון אבו כביר ואוניברסיטת תל אביב - 1988
* לימודי מדעי המוות וחניטת גופות - 2017 אירלנד

## חיים אישיים
מתגורר בגבעתיים, נשוי לדורית ואב לשניים.

## קישורים חיצוניים
* 
* 
* 

## הערות שוליים

קטגוריה:סופרים ישראלים
קטגוריה:יועצים ישראלים
קטגוריה:גבעתיים: אישים
קטגוריה:בוגרי אוניברסיטת לסטר
קטגוריה:היסטוריונים ישראלים
קטגוריה:ישראלים שנולדו ב-1961
איתן כץ

**איתן כ"ץ** (נולד ב־1982) הוא זמר-יוצר חסידי ישראלי-אמריקאי השר בסוגת המוזיקה החסידית ומוזיקה יהודית מקורית.

## ביוגרפיה
איתן כ"ץ מגיע ממשפחה מוזיקלית, אביו אבשלום (הנקרא על שם דודו אבשלום חביב) הוא מוזיקאי וחזן נודע ואחיו הוא הזמר שלמה כץ.

במהלך מגפת הקורונה בשנת 2020 עלה כץ לישראל.

### קריירה מוזיקלית
לכ"ץ סגנון מוזיקלי משלו והוא מחזיק באג'נדה לא להכניס מוזיקה אלקטרונית כלל לשיריו. 

בשנת 2004 הוציא יחד עם אחיו שלמה, אלבום משותף בשם **בגלל אבות**. השיק את אלבום הבכורה שלו **למענך**.

בשנת 2014 השתתף ביחד עם אביו אבשלום ואחיו שלמה כץ באלבום **אליך**.

בתשרי ה'תשפ"א (2020) השתתף בפרויקט **יחדיו ירננו** – חידוש שירי רבי שלמה קרליבך של חיים אורי קוטלר ושר את "קחו עמכם" של קרליבך. בשנת 2020 הוציא את אלבומו **Unplugged 3**. לאחר אסון מירון בשנת 2021 הוציא את השיר "מה נאמר מה נדבר" שמבטא את הכאב על האובדן. בשנת 2022 הפיק את אלבומו ה-11 **תרומה**, באלבום שכולו לחניו שלו, מארח איתן את חבריו ג׳ואי ניוקומב ולוי פולקוביץ. בשנת 2024 (ה'תשפ"ד) השיק את אלבומו ה-14 **חב"ד** המכיל ניגוני חב"ד, באלבום הוא מארח את אלי מרקוס. על אלבום זה סיפר כי העריץ את אברהם פריד עוד מילדותו ושלא צריך להיות חסיד חב"ד כדי לאהוב את ניגוניה.

התקליטים מופצים באמצעות חברת התקליטים גרינטק.

נכון להיום הוא הוציא כ-18 אלבומים את אלבומו הראשון הוציא בגיל 18.

## דיסקוגרפיה
### אלבומים
* **למענך**
* **בגלל אבות**, 2004
* **הופעה חיה בירושלים** 1–3
* **שובו**
* **אנ-פלגד** 1, 2, 3, (2014-2020)
* **ברוך הוא**, 2014
* **אשריך**, 2019
* **תרומה**, 2022
* **אלבום חב"ד**, 2024

### השתתפות באלבומים
* **א גוט יאר**, 2008
* **אליך**, שלמה כץ, 2014
* **א.ק.א. פלא וחברים**, 2015
* **יחדיו ירננו**, 2021

### סינגלים
* **אחותינו את היי**, עם ברוך לוין, 2020
* **גוט פורים**, 2021

## קישורים חיצוניים

* 
* ידיעות, חדשות וכתבות על איתן כץ באתר החדשות JDN

## הערות שוליים

קטגוריה:זמרים חסידיים
כביש 785

**כביש 785** הוא כביש רוחב אזורי בגליל התחתון. הוא מתחיל במזרחה של המועצה המקומית בועיינה-נוג'ידאת ומסתיים לאחר 2.4 קילומטרים במחלף בועיינה עם כביש 65. הכביש משמש ככביש גישה למועצה המקומית בועיינה-נוג'ידאת ולאזור התעשייה שלה בלבד.

## צמתים ומחלפים לאורך תוואי הכביש

## ראו גם
* כבישי ישראל

קטגוריה:ישראל: כבישים
קטגוריה:בועיינה-נוג'ידאת
כריסטיאן הראשון, רוזן אולדנבורג

**כריסטיאן הראשון, רוזן אולדנבורג**, (מת ב-1167  ), היה רוזן אולדנבורג מ-1143 עד 1167.

## ביוגרפיה
כריסטיאן היה בנם של אלימאר השני, רוזן אולדנבורג ואשתו איליקה פון ורל-ריטברג, בתו של הרוזן היינריך פון ריטברג.  לאחר מות אביו חולקה הירושה בינו לבין אחיו היינריך הראשון. היינריך ייסד את קו וילדסהאוזן של שושלת אולדנבורג, ואילו כריסטיאן שלט באולדנבורג.

כריסטיאן היה למעשה וסאל של הדוכס היינריך האריה, אך עד 1166 לכל המאוחר הוא החל להתנגד לו. בנוסף השתתף במערכה הראשונה של הקיסר פרידריך ברברוסה באיטליה ב-1154 וב-1155, הוא גם השתתף במערכה נגד מקלנבורג ב-1164 ובקרב אוסטרינגספלד ב-1153. הוא ניסה להימלט מהשפעתו של היינריך האריה על ידי ברית עם ברמן ב-1167, אך זה לא מנע את התקפת בית ולף, בעקבותיה הוא נסוג לאולדנבורגנאלץ. כריסטיאן מת בסביבות 1167 במהלך המצור על אולדנבורג על ידי בית ולף. מכיוון שילדיו עדיין היו קטינים באותה תקופה, היה זה היינריך האריה שקבע את גורלה של אולדנבורג עד נפילתו בסביבות 1180.

## משפחתו
כריסטיאן התחתן עם קוניגונדה ממנה נולדו לו:
* מוריץ, רוזן אולדנבורג (בערך 1145 - 1211 לערך)
* כריסטיאן מאולדנבורג (לפני 1167–1192)

## הערות שוליים

קטגוריה:רוזנים גרמנים
קטגוריה:נפטרים ב-1167
פרוקונסול (קוף אדם)

**פרוקונסול** (שם מדעי: *Proconsul*) הוא סוג של פרימט נכחד מקבוצת ההומינואידים, אשר נחשב לעיתים לראשון קופי האדם. הפרימט התקיים במזרח אפריקה במשך המיוקן שלפני 28.4 עד 11.608 מיליון שנה מזמננו. סוג זה השתייך למשפחה הקדומה פרוקונסוליים.

פרימט זה התקיים כנראה בין העצים ביערות לחים עד לסוואנות שהתקיימו בקניה ואוגנדה והחוקרים חלוקים אם נע בדומה לאנשים, לגיבונים, לאורנגאוטן או לשימפנזה (הדעה הכי נתמכת). הסוג תואר בידי החוקר האנגלי ארתור הופווד ב-1933 ומשמעות שמו היא: "לפני הקונסול" - מונח שהיה מקובל בעבר באקדמיה של לונדון לתיאור השימפנזה המצוי. המאובנים שלו התגלו בקרבת קניה ואלה נחשבים למאובנים הראשונים של יונק באפריקה שמדרום לסהרה וכן לראשון ההומנידים המאובנים שנמצאו בעת החדשה.

עם זאת למרות הדימוי הרווח הפרוקונסול היה בעל מאפיינים שונים משל שימפנזה וניחן ברגליים ארוכות יחסית ובמוח קטן. ככל הנראה היה דומה בהתנהלותו לקופים האחרים ואולי היה מאבות כל קופי האדם.

## מינים
* פרוקונסול אפריקני (*Proconsul africanus*)
* *Proconsul gitongai*
* *Proconsul major*
* *Proconsul meswae*

## גלריה

Proconsul africanus.jpg|איור
Proconsul NT.jpg|איור


## קישורים חיצוניים

קטגוריה:בעלי חיים שתוארו ב-1933
קטגוריה:טקסונים שתוארו בידי ארתור טינדל הופווד
קטגוריה:ערכים שבהם תבנית בריטניקה אינה מתאימה
קטגוריה:הומינואידים
קטגוריה:פרימטים שחיו במיוקן
קטגוריה:מאובני טקסונים שתוארו ב-1933
פאוליניו (2000)

**פאולו הנריקה סמפאיו פילו** (בפורטוגזית: **Paulo Henrique Sampaio Filho**; נולד ב-15 ביולי 2000), הידוע בכינוי **פאוליניו**, הוא כדורגלן ברזילאי המשחק בעמדת החלוץ באתלטיקו מיניירו.

## קריירה
### ואסקו דה גאמה
לאחר שהתקדם באקדמיה של ואסקו דה גאמה, פאוליניו הועלה לסגל הקבוצה הראשונה של המועדון ב-19 ביוני 2017. ב-13 ביולי 2017, יומיים לפני יום הולדתו השבע-עשרה, ערך את הופעת הבכורה המקצועית שלו בקבוצה הבוגרת, בניצחון 4–1על ויטוריה במסגרת ליגת העל הברזילאית. דקות לאחר שנכנס למגרש, הוא רשם את הבישול הראשון שלו. אחד עשר ימים לאחר מכן, הוא פתח בהרכב בפעם הראשונה וכבש פעמיים בניצחון 2–1 בליגה על אתלטיקו מיניירו, והפך לשחקן הצעיר ביותר אי פעם שהבקיע בליגה, והשחקן הראשון שנולד בשנות ה-2000 שכבש בליגת העל הברזילאית.

בפברואר 2018 כבש את השער הראשון שלו בגביע ליברטדורס בניצחון 0–2 על אוניברסידד דה קונספסיו. השער הזה הפך אותו לשחקן הראשון שנולד בשנות ה-2000 שכובש בגביע הליברטדורס.

### באייר לברקוזן
ב-27 באפריל 2018, הודיע מועדון באייר לברקוזן מהבונדסליגה כי הגיעו להסכם עם ואסקו דה גאמה על העברתו של פאוליניו. המועדונים הסכימו לתשלום של 20 מיליון יורו, עסקת שיא מועדון עבור ואסקו. הוא הצטרף ללברקוזן לקראת עונת 2018/2019 וחתם על חוזה לחמש שנים.

ב-1 בספטמבר ערך הופעת בכורה בהפסד 1–3 לוולפסבורג. ב-10 באוקטובר 2019 כבש שער בכורה בניצחון 0–2 על ולפסבורג.

### אתלטיקו מיניירו
ביולי 2023 חתם באתלטיקו מיניירו לאחר השאלה בת חצי עונה.

### נבחרות ברזיל
במרץ 2017, פאוליניו, יחד עם ויניסיוס ז'וניור, לינקולן ואלן, עזרו לברזיל לזכות באליפות דרום אמריקה עד גיל 17. הוא כבש שני שערים במהלך הטורניר, כולל שער הפתיחה בניצחון 5–0 של ברזיל על צ'ילה בגמר.

באוקטובר 2017, פאוליניו עזר לברזיל להגיע למקום השלישי של גביע העולם עד גיל 17 2017. פאוליניו כבש את שערי הניצחון מול ספרד, צפון קוריאה, וברבע הגמר מול גרמניה.

ב-17 ביוני 2021, פאוליניו זומן לנבחרת ברזיל לקראת אולימפיאדת טוקיו (2020). הוא כבש במשחק הפתיחה של ברזיל נגד גרמניה.

ב-16 בנובמבר 2023 ערך את הופעתו הבכורה בנבחרת הבוגרת בהפסד 2-1 ל במוקדמות מונדיאל 2026.

## תארים
;נבחרת ברזיל
* מדליית זהב: טוקיו 2020
**נבחרת ברזיל עד גיל 17**
* אליפות דרום אמריקה עד גיל 17: 2017

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני ואסקו דה גאמה
קטגוריה:כדורגלני באייר לברקוזן
קטגוריה:אלופים אולימפיים ברזילאים: כדורגל
קטגוריה:כדורגלני נבחרת ברזיל
קטגוריה:כדורגלנים ברזילאים באולימפיאדת טוקיו (2020)
קטגוריה:כדורגלני אתלטיקו מיניירו
קטגוריה:ברזילאים שנולדו ב-2000
אליזבת רות

**אליזבת (ליז) רות** (באנגלית: **Elizabeth (Liz) Ruth**, נולדה ב-1950) היא טייסת אמריקאית, והאישה היחידה שטסה במצפה הכוכבים הסטרטוספירי לאסטרונומיה אינפרא-אדום. היא עובדת במרכז לחקר הטיסה של ארמסטרונג. היא טסה עבור חיל האוויר של ארצות הברית, מטיסה את בואינג T-43 ואת T-38 טאלון.

## ביוגרפיה
רות גדלה במשפחה של אנשי צבא. היא גדלה בבסיס של חיל הים האמריקאי במדבר מוהאבי. היא קיבלה השראה להיות טייסת בגלל רופא הילדות שלה, שטס לראות את המטופלים שלהם בבסיסים חיל הים האמריקאי. רות הצטרפה לחיל ההכשרה של קציני המילואים של חיל האוויר האמריקאי ונבחרה להצטרף לתוכנית הטייס. היא סיימה תואר במנהל עסקים באוניברסיטת דרום קליפורניה. בסופו של דבר היא קיבלה תואר שני מהאוניברסיטה האווירונאוטית אמברי-רידל.

### קריירה
ממוזער|רות עומדת מול מצפה הכוכבים הסטרטוספירי לאסטרונומיה אינפרא-אדום (SOFIA).
לאחר שקיבלה את תפקידה, רות הטיסה את T-38 טאלון ואת בואינג T-43. היא עבדה ביונייטד איירליינס כקצינת טיסה והובילה את תוכניות ההכשרה שלהם. היא טסה בבואינג 737, בואינג 757, בואינג 767, בואינג 777. היא הצטרפה למצפה הכוכבים הסטרטוספירי לאסטרונומיה אינפרא-אדום (SOFIA) בשנת 2016, שם היא הטייסת היחידה. היא טסה בגבהים של עד 14 ק"מ, מעל 99% אדי מים. סופיה הוא המצפה המעופף הגדול ביותר בעולם.

## הערות שוליים

קטגוריה:טייסות חיל האוויר של ארצות הברית (נשים)
קטגוריה:טייסי חיל האוויר של ארצות הברית
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:בוגרי אוניברסיטת אמברי-ריידל
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
One Too Many

"**One Too Many**" הוא סינגל של הזמר האוסטרלי-אמריקאי, קית' אורבן, וזמרת הפופ האמריקאית, פינק, שנמצא באלבום האולפן האחד-עשר של אורבן, *The Speed of Now Part 1*. השיר נכתב על ידי קליאו טיגה, דניאל דייוידסן, ג'יימס נורטון, קאטפאזר ופיטר ולוויק, והופק על ידי קית' אורבן, PhD, קאטפאזר ודן מקרול. השיר נחשף לראשונה בטקס פרסי האקדמיה למוזיקת קאנטרי ה-55 ב-16 בספטמבר 2020.

בטקס פרסי המוזיקה של ARIA לשנת 2021, השיר היה מועמד לשיר השנה.

נכון למרץ 2022, השיר הושמע למעלה מ-137 מיליון פעמים בספוטיפיי.

## וידאו קליפ
הווידאו קליפ הרשמי של השיר, שבוים על ידי דנו סרני, יצא בערוץ היוטיוב של קית' אורבן ב-18 בספטמבר 2020. נכון למרץ 2022, הווידאו קליפ נצפה למעלה מ-37 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קית' אורבן
קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי פינק
קטגוריה:שירים על אלכוהול
קטגוריה:בלדות פופ
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
Fade To Black (שיר של נדיר רוסטמלי)

"**Fade To Black**" (בעברית: "**לדהות לשחור**") הוא סינגל שהוקלט על ידי הזמר האזרי נדיר רוסטמלי. השיר יצא לאור ב-21 במרץ 2022, וייצג את אזרבייג'ן באירוויזיון 2022, לאחר שנבחר על ידי רשות השידור הממלכתית במדינה, İctimai Television (İTV).

## לפני האירוויזיון
ב-30 בדצמבר 2021 פתחה İTV את תקופת הגשת השירים לוועדה המיוחדת שתבחר את השיר האזרי לאירוויזיון. תקופה זו הסתיימה ב-31 בינואר 2022. המועמדים חויבו לספק תיאור קצר על עצמם כחלק מתהליך ההרשמה. לאחר ניפוי של שלוש מאות השירים שנשלחו, נבחרו שישה שהוצעו לאמן הנבחר.

ב-16 בפברואר 2022 הוכרז כי נדיר רוסטמלי נבחר לייצג את אזרבייג'ן באירוע האירוויזיון הקרוב. ההודעה נמסרה במהלך תוכנית הבוקר "Sabahın xeyir, Azərbaycan". "Fade To Black" פורסם בעמוד היוטיוב הרשמי של תחרות הזמר של האירוויזיון ב-21 במרץ 2022, ביום צאתו לאור.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי אזרבייג'ן תופיע בחלק הראשון של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אזרבייג'ן הופיעה רביעית, לאחר סרביה ולפני גאורגיה. ב-12 במאי 2022 ביצע רוסטמלי את "Fade To Black" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. אזרבייג'ן הופיעה כמדינה ה-15, לפני בלגיה ואחרי ליטא.

## קישורים חיצוניים

## הערות שוליים

קטגוריה:שירי אזרבייג'ן באירוויזיון
קטגוריה:שירי אירוויזיון 2022
קטגוריה:שירים באנגלית
דבר אל היד

250px|ממוזער|שני אנשים מציגים את מחוות "דבר אל היד"

**"דבר אל היד"** (או **"אמור את זה ליד"** באנגלית: "**Talk to the hand**" או "**tell it to the hand**") הוא ביטוי סלנג באנגלית המזוהה עם שנות ה-90. מקורו כדרך סרקסטית לומר שאתה לא רוצה לשמוע מה האדם המדבר אומר.

לעיתים קרובות הוא מוארך לביטוי כגון "דבר אל היד, כי האוזניים אינן מקשיבות" או "דבר אל היד, כי הפנים אינן מקשיבות."

## משמעות ושימוש
הביטוי נחשב לרוב כסרקסטי או מגונה, וזכה לפופולריות על ידי השחקן והקומיקאי מרטין לורנס בסיטקום שלו מרטין  משנת 1992. הדבר דווח רשמית כבר ב-1995, כאשר כתבה מקומית של מגזין באינדיאנפוליס ציינה "דבר אל היד - הביטוי, שפירושו 'שתוק', מלווה ביד מול פניו של הקורבן." המעשה מלווה בדרך כלל במחווה של הושטת יד אחת לעבר האדם השני, כאשר כף היד הפונה אל הנעלבים, באופן המחווה להפסיק.

השימוש בביטוי נחשב, בעבר, כתופעה חולפת. וכפי שייעץ סופר למספר מחברים נגד השימוש בביטוי:

לין טראס , המוכרת באמצעות ספרה רב המכר "אוכל, יורה ועוזב" , השתמשה בביטוי ככותרת לספרה "דבר אל היד: גסות הרוח הגמורה של העולם כיום", שיצא לאור ב-2006.

ב-2001, קבוצת ה-R&B הבריטית Honeyz הוציאו את הסינגל "Talk to the Hand", וב-2018 זמר הפופ הנורווגי, אלכסנדר וולמן הוציא סינגל עם שם זהה, כחלק מהשתתפות במופע הקדם-בחירות הנורווגי לאירוויזיון.

הביטוי והמחווה הוצגו באופן בולט ב"שליחות קטלנית 3: עלייתן של המכונות" (2003), שם הם שימשו את דמות המחסל בגילומו של ארנולד שוורצנגר.

ב-2006, להקת הראפ הפרודית הצרפתית פטאל בזוקה  הקליטו שיר בשם "Parle à ma main" (הביטוי הצרפתי עבור "דבר אל היד") בהשתתפות ייל.

במשחק *Mario Strikers Charged*, בירדו  מבצעת את המחווה לנסיכה פיץ'  בכל פעם שהיא משתלחת בחבריה לקבוצה מפני שהיריב מבקיע שער.

## קישורים חיצוניים

## הערות שוליים

קטגוריה:סלנג בשפה האנגלית
קטגוריה:מחוות גופניות
קטגוריה:כפות ידיים
גבעת דרונג

[ממוזער|[מפה טופוגרפית של חצי האי ביירז בה מוצגים הגבולות (קיבקוב אדום) של האזור האנטארקטי המוגן במיוחד - מספר 126.]]
[ממוזער|מפה טופוגרפית של האיים [ליווינגסטון (אי)|ליווינגסטון, גריניץ', רוברט, סנואו וסמית'.]]
**גבעת דרונג** (באנגלית: **Drong Hill** ; בבולגרית: **хълм Дронг**) היא גבעה סלעית בעלת פסגה כפולה, בקצה הצפון-מערבי של רמת דוספיי, בחצי האי ביירז באי ליווינגסטון באיי שטלנד הדרומיים, שבאנטארקטיקה.

גובהה של פסגת גבעת דרונג 179 מטרים מעל פני הים.

גבעת דרונג ממוקמת 550 מטרים מזרחית - דרומית-מזרחית לנקודת אסקס.

גבעת דרונג ממוקמת 1.52 קילומטרים ממערב לנקודת ווייטה.

גבעת דרונג ממוקמת 600 מטרים צפונית-מזרחית מנקודת קאדז'אלי.

## היסטוריה
### מיפוי הנקודה

הנקודה מופתה לראשונה על ידי סוקרים ספרדים בשנת 1992, ולאחר מכן, על ידי סוקרים בולגרים בשנת 2009.

### מקור השם

הגבעה נקראת על שם השליט הבולגרי דרונג (שלט במאה ה -6).

## אזור אנטארקטי מוגן במיוחד

הגבעה היא חלק מהאזור האנטארקטי המוגן במיוחד (אזור מספר 126 - חצי האי ביירז).

## קישורים חיצוניים
* תצלום לוויין של אזור הגבעה, תוך סימון אתרים נוספים באזור באתר copernix

דרונג
דרונג
אופק ביטון

**אופק ביטון** (נולד ב-27 בספטמבר 1999) הוא כדורגלן ישראלי, המשחק בעמדת הקשר בהפועל חיפה.

## קריירה
ביטון החל את הקריירה שלו בקבוצת הילדים של מכבי תל אביב, ובגיל 12 הצטרף לקבוצת הילדים של סקציה נס ציונה. כעבור שנה הצטרף לזו של בני יהודה וכעבור שנתיים חזר לנס ציונה.

ב-16 באוגוסט 2018 ערך את הופעת הבכורה שלו בקבוצה הבוגרת, בהפסד 3–4 להפועל כפר סבא במסגרת גביע הטוטו. ב-30 בנובמבר 2019 ערך את הופעת הבכורה שלו בליגת העל בהפסד 0–1 לעירוני קריית שמונה. ב-1 בדצמבר 2020 הבקיע את שער הבכורה שלו בקריירה, בניצחון 0–1 מול הפועל עפולה.

ב-6 בינואר 2021 חתם ביטון בהפועל תל אביב לעונה וחצי. ב-31 בינואר הבקיע את שער הבכורה שלו בקבוצה, בתיקו 1-1 מול עירוני קריית שמונה. בסיום אותה עונה העפיל עם הקבוצה לגמר גביע המדינה, אך לא שותף בהפסד הפועל 1–2 למכבי תל אביב בהארכה.

בפברואר  הושאל להפועל ירושלים עד לסיום העונה. ביוני 2022 הושאל ביטון להפועל ירושלים לעונה נוספת. ב-18 בספטמבר כבש צמד ובישל את השער השלישי בניצחון הביתי 0–3 על מכבי חיפה. ב-7 בינואר באותה עונה כבש ביטון שער שוויון בנגיחה בתוספת הזמן בדרבי. ב-6 במרץ האריך את חוזהו בקבוצה ל-3 שנים.

ב-19 בדצמבר 2024 סיכם ביטון את תנאיו לשלוש שנים בקבוצת פוליסיה ז'יטומיר מליגת העל האוקראינית.

באוגוסט 2025 ביטון קיבל אישור מפיפ"א שהפך אותו לשחקן חופשי, בשל סכסוך חוזי עם המועדון האוקראיני.

ב-3 בספטמבר חזר ביטון לישראל, וחתם בהפועל חיפה לעונה אחת.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:לוד: כדורגלנים
קטגוריה:כדורגלני סקציה נס ציונה
קטגוריה:כדורגלני הפועל תל אביב
קטגוריה:כדורגלני הפועל ירושלים
קטגוריה:כדורגלני פוליסיה ז'יטומיר
קטגוריה:כדורגלנים ישראלים באוקראינה
קטגוריה:כדורגלני הפועל חיפה
קטגוריה:ישראלים שנולדו ב-1999
הפיתול הרקתי העליון

ממוזער|שמאל|250px|הפיתול הרקתי העליון (הסברים באנגלית)
הפיתול הרקתי גובל באזורי המוח הבאים:
* מעליו המענית הצידית
* תחתיו המענית הרקתית העליונה (לעיתים בלתי נראית או כלל לא נמצאת)
* מאחור (פוסטריאורלי) קו דמיוני בין השנתה הקדם עורפית  לבין המענית הצידית

בפיתול הרקתי העליון מספר מבנים חשובים של המוח, כולל קליפת השמע אזורי ברודמן 41 וגם 42, קליפת המוח (הקורטקס הסרבריאלי), ואזור ורניקה האחראי על הבנת והבניית הדיבור.

הוכח שיש לרכיבים באזור זה חשיבות ניכרת לקשב בעת מצבים חברתיים, וליכולת לשמוע קבוצת דוברים מסוימת בתוך בְּלִיל קולות, הנקרא תופעת המשתה (אפקט מסיבת הקוקטייל).

## קישורים חיצוניים

קטגוריה:המוח
פרידריך הראשון, דוכס שוואביה

**פרידריך הראשון, דוכס שוואביה** (1050 – 4 ביוני 1105) היה דוכס שוואביה משנת 1079 ועד מותו, השליט הראשון מבית הוהנשטאופן.

## ביוגרפיה
פרידריך היה בנו של פרידריך מבירן, רוזן בריזגאו רוזן הופלטין של שוואביה, והילדגרד מאגיסהיים - דאגבורג, אחייניתו של האפיפיור לאו התשיעי ומייסדת המנזר של אמונה הקדושה בשלטשטדט, אלזס. כשפרידריך ירש את אביו, הוא הקים את טירת הוהנשטאופן על ההר בעל השם ברכס היורה השוואבי, שהפך למושב האבות של השושלת. הוא גם ייסד מנזר בנדיקטיני באתר טירת לורך לשעבר, בערך בשנת 1100. דרך אמו הוא שלט על אחוזות אלזס גדולות סביב שלטשטדט והגנאו.

כאשר במהלך מאבק האינווסטיטורה נבחר הדוכס השוואבי רודולף מריינפלדן לאנטי-מלך להיינריך הרביעי, מלך גרמניה, פרידריך נשאר תומך נאמן של השושלת הסליאנית השלטת. בתמורה העניק לו היינריך את דוכסות שוואביה בשנת 1079 וגם נתן לו את ידה של בתו בת השבע, אגנס מווייבלינג. בנו של רודולף, ברטולד מריינפלדן וברטולד מצרינגן, התמודדו מולו, פרידריך שלט רק בחלקים הצפוניים של הדוכסות השוואבית עד לאולם ולנהר הדנובה. לבסוף בשנת 1098, הוא וברטולד מצרינגן הגיעו לפשרה, לפיה יריבו הגביל את עצמו לתואר "דוכס צרינגן".

בשנים האחרונות לשלטונו הצליח פרידריך להרחיב את שטחי הוהנשטאופן צפונה, כאשר קיבל את תפקידו של פוגט של מנזר וייסנבורג והבישוף של שפייר בפרנקוניה הריינית.

## משפחתו
בערך ב-1086/87 נישא פרידריך לאגנס, בתו של הקיסר היינריך הרביעי. היו להם כמה בנים ובנות, ביניהם:
* פרידריך השני, דוכס שוואביה (1090–1147), ירש את מקומו כדוכס שוואביה בשנת 1105, אביו של הקיסר פרידריך ברברוסה
* קונראד השלישי, מלך גרמניה (1093–1152), נבחר למלך הרומאים ב-1138
* ברטה מבול (נפטרה לפני 1142), נישאה לאדלברט מראבנשטיין, רוזן אלכינגן, בתם ליוטגארד נישאה לקונראד, מרקיז מייסן
* הייליקה, שנישאה לפרידריך השלישי מפטנדורף-לנגנפלד-הופנשה, בתם הייליקה מפטנדורף-לנגנפלד נישאה לאוטו הרביעי, רוזן ויטלסבאך
* גרטרוד, נישאה להרמן השלישי משטאלק, רוזן פלטין של הריין
* ריכילדיס, נישאה לאיג הראשון, רוזן רוסי

לאחר מותו של פרידריך, אגנס נישאה שנית ללאופולד השלישי, מרקיז אוסטריה מבית באבנברג ב-1106. שניהם קבורים במנזר Klosterneuburg.

## לקריאה נוספת

* 
* 
* 
* 
* 



## קישורים חיצוניים

## הערות שוליים

קטגוריה:דוכסים גרמנים
קטגוריה:נפטרים ב-1105
חן פיליפוביץ

**חן פיליפוביץ** (נולד בי"ז בתמוז ה'תשכ"ה, 17 ביולי 1965) הוא איש עסקים ואיש ציבור ישראלי. ראש מועצת הר אדר בין השנים 2013–2018 וחבר המועצה.

## ביוגרפיה
פיליפוביץ נולד וגדל בירושלים. בנם של יעל לבית ויגוצקי ואלי פיליפוביץ. סב אמו, דוד ויגוצקי, נולד בירושלים בתקופת השלטון העות'מאני והיה המוכתר של מספר שכונות בעיר. סבו, שלמה פיליפוביץ, עלה מגרמניה ב־1929 ונהרג בפיגוע ברחוב בן יהודה בעיר, בפברואר 1948, בעת שהתנדב במשמר העם.

פיליפוביץ למד בתיכון 'אליאנס רנה קסין'. התגייס לצה"ל ב־1983 ושירת כחוקר מודיעין בחטיבת המחקר של חיל האוויר.

פיליפוביץ הוא בוגר לימודי התחדשות עירונית ותמ"א 38 בבית הספר למנהל עסקים של האוניברסיטה העברית, תוכנית 'הכשרת דירקטורים בתאגידים מוניציפליים וציבוריים' וקורס 'ניתוח דוחות פיננסיים למנהלים' של המכללה למינהל. בנוסף הוא בוגר תוכנית 'הכשרת ראשי רשויות' ב.

נשוי לעירית ואב לחמישה. מתגורר עם משפחתו ביישוב הר אדר.

## קריירה עסקית
יחד עם רעייתו, עירית פיליפוביץ, הוא בעלים ומנכ"ל משותף בחברת 'נדל"ן בהתאמה אישית בע"מ', המעניקה ליווי להשקעות נדל"ן בישראל ומחוצה לה, גיוס הון וייעוץ משכנתאות. בעבר נקראה החברה 'ארכיבאית בע"מ' ועסקה בתחומי ייעוץ ארכיוני. בין השאר החזיקה החברה בחלק ממניות חברת 'ארכיב ירושלים בע"מ', עד למכירתה לקבוצת ממן ב־2 מיליון דולר.

בין השנים 2000–2010 שימש כבעלים ומנכ"ל משותף בחברה המשפטית 'שירותי המפעיל'.

באפריל 2018 החל לנהל את הסניף הישראלי של איגוד לשכות המסחר והתעשייה של קטוביץ, פולין. בפברואר 2021 היה בין מייסדי 'הפורום לטכנולוגיה ומדע פולין ישראל', העוסק בשיתופי פעולה בין חברות וארגונים משתי המדינות.

## ראש מועצת הר אדר
ב־1999 עבר עם משפחתו ליישוב הר אדר והחל בפעילות ציבורית בקהילה ובוועדת החינוך של המועצה.

באוקטובר 2013 התמודד לראשות המועצה המקומית הר אדר. בבחירות ניצח את ענת כנפו וחיים מנדל שקד. כיהן בתפקיד עד נובמבר 2018. הוא מינה לראשונה מנהלת חינוך במועצה, ולאורך כהונתו מערך החינוך הורחב למצבו הגדול ביותר מאז קום היישוב. בית הספר היישובי הוכר על ידי משרד החינוך כבית ספר ייחודי בתחום האמנות והמוזיקה, ונבנו כיתות לימוד חדשות. במערך הגנים, לראשונה הוכרו חלקם כ'גני יער', והונגשו כיתות לימוד וגנים לצורך קליטת ילדים בעלי צרכים מיוחדים. הוקמה גם מחלקת ספורט במועצה, הורחב מערך החינוך הבלתי פורמלי והוכפלה היקפה של מחלקת הרווחה.

בנוסף, בתקופת פעילותו בוצעו השלמת מבנה המועצה, בניית מרכז הספורט וחדר הכושר, הקמת מגרש מיניפיץ', מגרשי פטאנק ו"פארק לב היישוב", וכן הקמת בית העלמין. פיליפוביץ תגבר את קווי התחבורה הציבורית, וכן אישר וקידם תוכניות להרחבת הבנייה ביישוב.

ב־2014 הוביל מטעם מרכז השלטון המקומי בישראל משלחת של צעירים וראשי רשויות מישראל לגרמניה, לשם יצירת קשרים מקצועיים ואישיים עם קולגות בערים השונות.

במאי 2018, עם פתיחת מסע הבחירות לרשויות המקומיות, נעצר ונחקר על ידי משטרת ישראל בחשד להטרדה מינית מילולית של מנהלת שפוטרה על ידו. בהמלצת המשטרה, התיק נסגר על ידי הפרקליטות מחוסר אשמה. בבחירות 2018 גבר יריבו של פיליפוביץ, חיים מנדל שקד. פיליפוביץ עודנו חבר מועצת הר אדר. התמודד בבחירות לראשות המועצה המקומית הר אדר בפברואר 2024 והפסיד לחיים מנדל שקד.

## הערות שוליים

קטגוריה:ראשי מועצת הר אדר
קטגוריה:חברי מועצה ברשויות מקומיות בישראל
קטגוריה:בוגרי תיכון רנה קסין
קטגוריה:ישראלים שנולדו ב-1965
נתן בוזנה

**נתן בוזנה** (נולד ב-8 באפריל 1963) הוא קצין בדימוס בדרגת ניצב במשטרת ישראל שכיהן כראש אגף סי"ף.

## ביוגרפיה
בוזנה גדל בבית שמש. שירת בצה"ל בחיל ההנדסה הקרבית. ב-1984 התגייס למשטרת ישראל ושירת במערך החבלה. ב-1991 יצא לקורס קצינים, שימש סגן מפקד בית הספר לחבלה ולאחר מכן מונה לקצין חבלה באזור רצועת עזה. במהלך שירותו בתפקיד עוטר בעיטור השירות על נטרול מכוניות תופת. שימש קצין חבלה בפיקוד המרכז וקצין חבלה של מחוז ירושלים. ב-2006 מונה לקצין אגף המבצעים במרחב מוריה של מחוז ירושלים. ב-2008 מונה לראש מחלקת החבלה של משטרת ישראל. לאחר מכן יצא ללימודים במכללה לביטחון לאומי.

בספטמבר 2013 מונה למפקד מרחב איילון. ביוני 2016 קודם לדרגת תת-ניצב ומונה למפקד מרחב נגב. ב-2019 מונה לסגן מפקד מחוז ש"י. במרץ 2022 הוחלט שימונה לראש אגף סי"ף בדרגת ניצב. ב-5 ביוני 2023 נודע כי השר לביטחון לאומי ימנה פרויקטור למאבק בפשיעה במגזר הערבי. למחרת הודיע בוזנה על כוונתו לפרוש מהמשטרה.

בעל תואר ראשון במדע המדינה ותואר שני במדעי החברה וביטחון לאומי מאוניברסיטת חיפה והמכללה לביטחון לאומי. הוא אב לשלושה בנים ומתגורר בראשון לציון.

## קישורים חיצוניים
* 

## ביאורים

## הערות שוליים

קטגוריה:ניצבי משטרת ישראל
קטגוריה:שוטרים שעוטרו בעיטור השירות
קטגוריה:בוגרי אוניברסיטת חיפה
קטגוריה:בית שמש: אישים
קטגוריה:ראשון לציון: אישים
קטגוריה:ישראלים שנולדו ב-1963
פיוטר בודניק

**פיוטר בודניק** (בפולנית: **Piotr Budnik**; 11 בספטמבר 1921 – 26 בספטמבר 2002) היה פולני חסיד אומות העולם שהציל יהודים בתקופת השואה וקשר את גורלו עם העם היהודי.
## פעילותו להצלת יהודים
פיוטר בודניק היה חקלאי בכפר קצ'נובקה
שליד טרנופול וגר בשכנות למשפחת הלרייך היהודית. כאשר כבשו הגרמנים את האזור במהלך מבצע ברברוסה, החביא בודניק את אם המשפחה וארבעת ילדיה ברחבי הכפר, אך האם פאני הלרייך, ושלושה מילדיה (זאב, יוסי ואסתר) נתפסו על ידי הגרמנים. אמנם אסתר וזאב הצליחו לברוח ולחזור לבודניק אבל פאני ויוסי נשלחו למחנה בלז׳ץ, שם נספו. לאחר שחזרו אל פיוטר שלושת האחים (אדלה, אסתר וזאב), הוא החליט להחביא אותם ליד ביתו, אך כאשר ראה שהסיכון לגילוים גדול, דאג להעבירם לבור מסתור בשדה באזור. בזמן שהסתתרו בבור, נדבקו האחים ובודניקֿ במחלת הטיפוס. האחים החלימו מהמחלה אך בודניק חלה בצורה קשה ולקה בדלקת קרום המוח. הוא ניצל בזכות טיפולו של רופא יהודי מהגטו הסמוך. בקיץ 1944 שוחרר האזור על ידי הצבא האדום ושלושת ילדי משפחת הלרייך יכלו לצאת ממחבואם.

## לאחר המלחמה
מספר חודשים לאחר סיום מלחמת העולם השנייה התחתן בודניק עם אדלה, אחת מבנות משפחת הלרייך שהציל. השניים השתקעו בברסלאו, שם נולדו להם שני ילדים. ב-1957 בודניק ומשפחתו עלו לישראל במסגרת עליית גומולקה. עם הגעתם ארצה עברו לקיבוץ משמר הנגב אך עזבו אותו לאחר חודשיים. בעזרת היכרותם עם יגאל הורוביץ הגיעו לכפר ורבורג בו הקים בודניק משק. בשנת 1958 נולדה לבודניק בת נוספת. הוא המשיך לסבול מתופעות לוואי ממחלת הטיפוס ממנה סבל בימי המלחמה כאשר הציל את בני משפחת הלרייך. הוא נפטר ב-2002 ונקבר בבית העלמין בכפר ורבורג.

## הכרה והנצחה
פיוטר בודניק הוכר כחסיד אומות העולם ב-18 באוקטובר 1966. נערך לכבודו טקס ב-28 באוקטובר באותה שנה, וניטע לכבודו עץ בגן חסידי אומות העולם ביד ושם. במסגרת מיזם "חסד אחרון" אותר קברו של בודניק (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב).

## הערות שוליים

קטגוריה:חסידי אומות העולם שהוכרו במבצע חסד אחרון
קטגוריה:פולנים חסידי אומות העולם
קטגוריה:כפר ורבורג: אישים
קטגוריה:אישים הקבורים במושבים
התיאטרון הלאומי של סגד

**התיאטרון הלאומי של סגד** (בהונגרית: **Szegedi Nemzeti Színház**) הוא תיאטרון לאומי בסגד שבהונגריה, שפועל משנת 1883.

## היסטוריה
במהלך המאה ה-19 גדלה העיר סגד באופן משמעותי. מפעם לפעם היו מגיעות לעיר קבוצות שחקנים שהציגו הצגות בגרמנית והונגרית. תחילה להצגות אלו הוקצה בניין שהיה שייך לעירייה, אשר נהרס בשנת 1847 לאור מצבו. בשנת 1878 הוקמה אגודה שמטרתה הייתה לגייס כסף להקמת בניין ייעודי. הבניין, אשר נבנה בסגנון נאו בארוק ואדריכלות אקלקטית, נפתח להצגות בשנת 1883 בנוכחות פרנץ יוזף הראשון, קיסר אוסטריה, אולם בשנת 1885 נשרף הבניין. הבניין שוקם תוך זמן קצר והצגה ראשונה נערכה בו בשנת 1886. בשנים 1978–1986 בוצעו עבודות שיקום המבנה.

התיאטרון מציג מופעי אופרה, בלט ודרמה. בין הצגות שהועלו על במה הצגות של מחזאים הונגרים ומחזאים בולטים מחוץ להונגריה. באולם שכולל 680 מקומות ישיבה. בשנת 1977 נפחת עולם משנה שכולל 277 מקומות.

בשנים 1951–1953 ג'רג' באלינט כיהן כמנהל אמנותי של התיאטרון. אוטו אדם היה הבמאי הראשי בשנים 1953–1956.

## קישורים חיצוניים

* 
* מידע על התיאטרון

קטגוריה:תיאטרון הונגרי
קטגוריה:סגד
דואר ניו זילנד

**דואר ניו זילנד** (באנגלית: **New Zealand Post**, **NZ Post**) היא חברה בבעלות המדינה האחראית על מתן שירותי הדואר בניו זילנד. החברה הוקמה ב-1 באפריל 1987 בעקבות ארגון מחדש של שרותי הדואר במדינה.

## היסטוריה
שרותי הדואר בניו זילנד החלו לפעול זמן קצר לאחר הגעת ויליאם הובסון לאי. עד לשנת 1845 הוקמו משרדי דואר במספר יישובים. פעם בחודש פעל שרות דואר באוניה לסידני ומשם לשאר העולם. בשנת 1880 פעלו כבר 856 סניפים. בשנת 1881 בוצע ארגון מחדש של הארגונים והוקם New Zealand Post and Telegraph Department. בתחילת המאה ה-20 החברה כללה כ-1,700 סניפים. בשנת 1930 החלו שרותי דואר אוויר.

בשנת 1959 שם של החברה שונה ל-New Zealand Post Office. באותה תקופה בנוסף לשרותי דואר החברה סיפקה שרותי רישום לידות, פטירות וטקסי נישואין, רישום מכוניות, אגרות טלוויזיה ודיווחי על מזג האוויר. תופעה ייחודית הייתה הנפקת בול ביטוח חיים עבור תשלומים למחלקת ביטוח ממשלתית שבוצע בין השנים 1891–1981. במשך תקופה ארוכה דואר היה המעסיק הגדול במדינה. במהלך שנות ה-80 של המאה ה-20 התברר שקיים ניגוד אינטרסים בין השירותים השונים (דואר, תקשורת, בנק הדואר) של החברה. בהתאם לכך בשנת 1987 הוחלט על פיצול התחומים השונים והוקמה החברה הנוכחית. בהמשך תחומי התקשות והבנקאות הופרטו. כבר בשנה הראשונה של קיומה, החברה הנפרדת עברה מהפסד לרווח של 72 מיליון דולר ניו זילנדי. בשנת 1988 כ-600 סניפי דואר ברחבי המדינה נסגרו.

בשנת 2019 עבדו בחברה 4,778 אנשים והיא סיימה את השנה עם רווח של 912 מיליון דולר ניו זילנדי.

דואר ניו זילנד אחראי על הנפקת בולים. הבול הראשון הנפק בשנת 1855.

בין השירותים הנוספים שדואר ממשיך לספק למדינה הוא ניהול רשימת בוחרים.

## קישורים חיצוניים
* 

ניו זילנד
קטגוריה:חברות ניו זילנדיות
להתחיל מחדש (1979)

**להתחיל מחדש** (באנגלית: **Starting Over**) הוא סרט קומדיה רומנטית אמריקאי משנת 1979 בבימויו של אלן ג'יי פאקולה, עם ברט ריינולדס, ג'יל קלייבורג וקנדיס ברגן בתפקידים הראשיים.

התסריט מבוסס על רומן בשם זה מאת דן וייקפילד  משנת 1973 והוא על גבר גרוש הנקרע בין יחסיו לגרושתו ולאהובתו החדשה.

ג'יל קלייבורג הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט קומדיה או מוזיקלי.

קנדיס ברגן הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.

ברט ריינולדס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.

קנדיס ברגן שרה בסרט את השירים: "Easy for you", ""Starting Over", ו-"Better than ever" שהיה מועמד לפרס גלובוס הזהב לשיר המקורי הטוב ביותר.

## תקציר העלילה
פיל פוטר (ברט ריינולדס) נפרד מאשתו הזמרת וכותבת הפזמונים ג'סיקה (קנדיס ברגן), עוזב את ניו יורק ונוסע לבוסטון שם יש לו דירה ושם גר אחיו הפסיכיאטר מיקי (צ'ארלס דרנינג) ואשתו מארווה (פרנס סטרנהגן).

הוא מרגיש בודד ובבית אחיו הוא מכיר את מרילין הולמברג (ג'יל קלייבורג) שעובדת כגננת ועושה עבודת מאסטר בחינוך. הוא מוצא עבודה חלקית בהוראה ומגיע מדי פעם לפגישות בכנסייה עם גברים גרושים כמוהו כדי לשוחח על מצבם. הוא יוצא פעם אחת לבליינד דייט עם מארי (מרי קיי פלייס), גרושה עם שני ילדים אבל פרט לקיום יחסים מייד בפעם הראשונה, אין לזה המשך.

הוא ממשיך לחזר אחרי מרילין ויחסיהם מתהדקים עד שהיא מסכימה לגור אצלו.

העניינים מסתבכים כאשר לפתע מגיעה ג'סיקה בהפתעה ומתחילה לחזר שוב אחרי פיל. לאחר זמן הוא נכנע לה ועובר בחזרה לניו יורק. מיקי מכיר בינתיים למרילין שחקן כדורסל גבוה מהבוסטון סלטיקס.

כעבור זמן מתחילים שוב החיכוכים בין פיל לג'סיקה והוא מחליט לחזור לבוסטון. ביחד עם חברו הגרוש פול (אוסטין פנדלטון) הוא מגיע לאולם הכדורסל שם צופה מרילין באימון, מבקש ממנה לחזור אליו ומציע לה נישואין. לאחר היסוס היא מסכימה והם יוצאים מהאולם לצלילי מרש החתונה של מנדלסון.

## צוות השחקנים

## קישורים חיצוניים

* להתחיל מחדש, באתר TCM
* קדימון של להתחיל מחדש, באתר יוטיוב
* ג'יל קלייבורג מכירה גבר חדש, באתר יוטיוב
* ג'סיקה מפתיעה את פיל ומרילין, באתר יוטיוב
* קנדיס ברגן שרה "Better than ever" באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1979
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי פרמאונט
קטגוריה:סרטי קומדיה רומנטית אמריקאיים
קטגוריה:סרטים על גירושים
קטגוריה:סרטים המבוססים על רומנים אמריקאים
איתן גלעד

**איתן גלעד** (נולד ב-1985) הוא קצין בצה"ל בדרגת אלוף-משנה, שפיקד על חטיבת עציוני. קודם לכן שימש כמפקד גדוד 50 וגדוד גפן.

## ביוגרפיה
גלעד גדל בקשת שברמת הגולן. התגייס לצה"ל במחזור גיוס מרץ 2005 לגדוד 931, עבר מסלול הכשרה של לוחם וקורס מפקדים. במהלך מלחמת לבנון השנייה היה מפקד כיתה בפלוגת החוד בגדוד 931, ולחם באזור הכפרים א-טייבה, ובקרב על הסלוקי בכפר ע'נדוריה. לאחר מכן יצא לקורס קציני חי"ר, בסיום הקורס קיבל גלעד מצטיין פלוגתי, וחזר לגדוד 931 וביצע את כל תפקידי הפיקוד בגדוד עד תפקיד מפקד הפלוגה המסייעת. בשנת 2012 קיבל את אות מצטיין הרמטכ"ל מרא"ל בני גנץ. בשנים 2012–2014 פיקד על פלנ"ט נח"ל בין השאר במבצע שובו אחים ובמבצע צוק איתן. לאחר מכן מונה למפקד מגמת אימון מתקדם בבא"ח נח"ל.

בשנת 2018 הועלה לדרגת סא"ל ומונה למפקד גדוד 50, תפקיד בו שירת עד שנת 2020. בהמשך מונה למפקד גדוד דקל בבית הספר לקצינים. בשנים 2021 - 2022 שימש מפקד גדוד גפן. ב-14 באוגוסט 2022 ומונה למפקד חטיבת עציוני בדרגת אל"ם, ופיקד על החטיבה במהלך מלחמת חרבות ברזל. ב-18 באוגוסט 2024 סיים את תפקידו.

ב-4 במרץ 2024 פורסם שימונה למפקד המרכז לאימונים טקטיים (מא"ט).

## חיים אישיים
גלעד מתגורר במושב קשת בגולן, נשוי לשי ואב לשניים. בעל תואר ראשון בהצטיינות בלימודי א"י וארכאולוגיה מאוניברסיטת בר-אילן, ותואר שני בביטחון לאומי מאוניברסיטת חיפה.

## גלריה

קובץ:Nahal Brigade, 2020. IV.jpg|טקסט=|גלעד (משמאל) בסיום תפקידו כמפקד גדוד 50, חברון, 2020
קובץ:Nahal Brigade, 2020. I.jpg|טקסט=|מימין לשמאל מני עברי, ישראל שומר, איתן גלעד
קובץ:Etzyoni Brigade change of command ceremony, August 2024. III.jpeg|גלעד בסיום תפקידו כמפקד חטיבת עציוני, שלהבת עציוני, ירושלים, 2024


## קישורים חיצוניים

## הערות שוליים

קטגוריה:מפקדי גדוד 50
קטגוריה:מפקדי גדוד דקל
קטגוריה:מפקדי גדוד גפן
קטגוריה:מפקדי חטיבת עציוני
קטגוריה:אלופי-משנה בצה"ל
קטגוריה:מעוטרי אות מצטיין הרמטכ"ל
קטגוריה:בוגרי אוניברסיטת בר-אילן
קטגוריה:בוגרי אוניברסיטת חיפה
קטגוריה:קשת: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1985
אדאמה נוס טראורה

**אדאמה נוס טראורה** (בצרפתית: **Adama Noss Traoré**; נולד ב-28 ביוני 1995) הוא כדורגלן מאלי המשחק בעמדת הקשר באמדספור.

## קריירת מועדונים
טראורה התחיל את הקריירה שלו באקדמיית JMC אליה הצטרף בגיל 13. חמש שנים לאחר מכן, חתם בבקאריג'ן מליגת העל המאלית בה שיחק שלושה משחקים בלבד, עקב פציעה ממנה סבל לאחר מכן.

בינואר , טראורה חתם בליל מליגת העל הצרפתית וזמן קצר לאחר מכן הושאל למוסקרון מהליגה הבלגית השנייה עד לסיום העונה. ב-24 בספטמבר 2014, טראורה ערך את הופעת הבכורה שלו בליל בהפסד 0–1 לניס. ב-7 בינואר 2015, טראורה הבקיע את שערו הראשון בקבוצה בניצחון 0–1 נגד אוויאן.

ב-10 ביולי 2015, טראורה חתם לארבע שנים במונקו תמורת 14 מיליון אירו. ב-4 באוגוסט, טראורה ערך את הופעת הבכורה שלו במסגרת אירופית בניצחון 0–4 נגד יאנג בויז ברן במסגרת מוקדמות ליגת האלופות.

בינואר , טראורה הושאל לריו אבה מליגת העל הפורטוגלית.

בינואר  חזר לבלגיה וחתם בסרקל ברוז' מליגת העל. ב-31 באוגוסט, הושאל למת. ב-23 בנובמבר הבקיע את שער הבכורה שלו בקבוצה בתיקו 1-1 נגד סטאד ריימס.

ב-11 בספטמבר 2020, טראורה חתם בהטאייספור מליגת העל הטורקית, על חוזה לשנתיים עם אופציה לשנה שלישית.

ב-1 בספטמבר 2022 חתם בהאל סיטי מהפוטבול ליג צ'מפיונשיפ.

בקיץ  חתם באמדספור מליגת המשנה הטורקית.

## קריירה בינלאומית
בצעירותו, טראורה שיחק עם נבחרת הנוער של מאלי במסגרת גביע העולם בכדורגל עד גיל 20 בשנת , בה כבש 4 שערים ובישל 3 נוספים.

ב-9 באוקטובר 2015 ערך את הופעת הבכורה שלו בנבחרת מאלי בניצחון 1–4 נגד . ב-4 בספטמבר 2016 הבקיע את שער הבכורה שלו בנבחרת בניצחון 2–5 נגד .

השתתף עם הנבחרת 3 פעמים בגביע אפריקה לאומות.

נכלל בסגל נבחרת מאלי לטורניר גביע אפריקה לאומות 2023.

## חיים אישיים
עת ששיחק במץ, הצטרף לקבוצה אדאמה טראורה, חברו לנבחרת הנושא את אותו השם. על מנת להבחין ביניהם ועקב העובדה ששניהם נולדו באותו חודש, הוחלט להוסיף לשחקן את השם "נוס".

## הערות שוליים

## קישורים חיצוניים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני מונקו
קטגוריה:כדורגלני ריו אבה
קטגוריה:כדורגלני סרקל ברוז'
קטגוריה:כדורגלני מץ
קטגוריה:כדורגלני הטאייספור
קטגוריה:כדורגלני האל סיטי
קטגוריה:כדורגלני אמדספור
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים מאלים בצרפת
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:ספורטאים זרים באנגליה
קטגוריה:מאלים שנולדו ב-1995
ליגת העל של הרפובליקה הדומיניקנית

**ליגת העל של הרפובליקה הדומיניקנית** (בספרדית: **Liga Dominicana de Fútbol**) היא הליגה העליונה בכדורגל ברפובליקה הדומיניקנית, שמאורגנת על ידי פדרציית הכדורגל של הרפובליקה הדומיניקנית.

הליגה המקורית הלא מקצוענית נוסדה בשנת 1970 כליגה הראשונה בכדורגל ברפובליקה, ולאחר מכן ב-2002 הפכה להיות ה"ליגה מאיור" (הליגה הבכירה) של המדינה. במרץ 2015 ההתאחדות המקומית פתחה ליגה מקצוענית חדשה בשם "ליגה רפובליקה דומיניקנה" שהיא ליגת הכדורגל המקצוענית הראשונה בהיסטוריה של המדינה.

בליגה מתחרות כיום 10 קבוצות. מתקיימות 2 סבבי משחקים, שלאחריהם התקיים פלייאוף בשם "ליגייה" בדומה לפורמט של ליגת העל המקסיקנית, אך ללא תחרויות עונתיות של קיץ וחורף, אלא תחרות אחת בשנה קלנדרית שמתחילה בדרך כלל במרץ-אפריל ונגמרת בצמד משחקי גמר סביב אוגוסט-אוקטובר.

## היסטוריה
הליגה הוקמה לראשונה בשנת 1970, בהשתתפות מיטב הקבוצות מאזורים נבחרים במדינה. לאורך השנים קבוצת "מוקה" הצליחה לבסס את שליטתה בליגה החובבנית / חצי מקצוענית שהתקיימה, עם 13 אליפויות בעידן הטרום מקצועני.

### אלופות הליגה החובבנית במדינה (1970 - 2014)

### טבלת אליפויות חובבניות (1970 - 2014)

* - אליפות בליגה שנחשבה לליגה חובבנית שנייה

### הקמת הליגה המקצוענית
הרעיון לאליפות המקצוענית נוסד ב-2014 ביוזמת התאחדות הכדורגל הדומיניקנית על מנת למקצע ולעלות את הרמה של הכדורגל הלאומי המקומי, כשהיא מחליפה את הליגה הראשונה של הרפובליקה הדומיניקנית/ליגה מאיור, שנערכה מ-1970 ועד אותה שנה. העונה הראשונה נערכה ב-2015 עם עשר קבוצות. ליגת הכדורגל הדומיניקנית של 2015 הייתה הליגה הראשונה של טורניר זה והליגה הראשונה ששיחקה ברמה מקצועית במדינה. בליגה השתתפו 10 קבוצות מ-7 מחוזות שונים של המדינה. 10 מועדונים השתתפו שוב עד 2021. משנת 2022 משתתפות 8 קבוצות בליגה.

## אלופות הליגה המקצוענית לפי עונות

## טבלת אלופות מקצועניות (החל מ-2015)

## קישורים חיצוניים

* 

* אלופות הליגה, באתר RSSSF
* נתונים מאתר globalsport
* נתונים מאתר transfermarkt

קטגוריה:הרפובליקה הדומיניקנית: כדורגל
קטגוריה:ליגות כדורגל קאריביות
טייריק מיטשל

**טייריק קוון מיטשל** (באנגלית: **Tyrick Kwon Mitchell**; נולד ב-1 בספטמבר 1999 בלונדון שבאנגליה) הוא כדורגלן אנגלי המשחק בעמדת המגן השמאלי בקבוצת קריסטל פאלאס מהפרמייר ליג.

## קריירת מועדונים
מיטשל הצטרף אל מחלקת הנוער של ברנטפורד בשנת 2012. בחודש יולי 2016 חתם בקריסטל פאלאס מהפרמייר ליג. ב-4 ביולי 2020 ערך את הופעת הבכורה שלו בפרמייר ליג, בהפסד 0–3 ללסטר סיטי במסגרת המחזור ה-33 לעונת 2019/2020.

## קריירה בינלאומית
מיטשל הוא ממוצא ג'מייקני, והביע את התעניינותו בייצוג נבחרת ג'מייקה. ב-21 במרץ 2022 זומן לראשונה לסגל נבחרת אנגליה לקראת משחקי הידידות נגד נבחרות שווייץ וחוף השנהב. ב-26 במרץ ערך את הופעת הבכורה שלו בנבחרת, בניצחון 1–2 על נבחרת שווייץ.

## תארים
**קריסטל פאלאס**

* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני קריסטל פאלאס
קטגוריה:כדורגלני נבחרת אנגליה
קטגוריה:אנגלים שנולדו ב-1999
פהד אבו ח'דרה

**פהד אבו ח'דרה** (בערבית: **فهد أبو خضرة**; תעתיק מדויק: פהד אבו ח'דרה; נולד באל-רינה ב-1939) הוא משורר, סופר, עורך בשפה הערבית, וחוקר המורשת הספרותית והאינטלקטואלית הפלסטינית. היה מרצה בחוג לשפה ולספרות ערבית באוניברסיטת חיפה וערך מספר כתבי יד בשפת הערבית.

## ביוגרפיה
אבו ח'דרה נולד בכפר אל-רינה (الرينة) בקרבת נצרת, ולמד בבית הספר היסודי בכפר. את לימודי התיכון השלים בנצרת. בשנת 1978 קיבל תואר דוקטור לספרות ערבית קלאסית מהאוניברסיטה העברית בירושלים. הוא היה מרצה באוניברסיטת חיפה ובמכללה להכשרת מורים ערבים בחיפה.

אבו ח'דרה היה חבר מערכת כתב העת הספרותי "אל-ג'דיד" ועורך כתב העת "אל-ע'דד".

בשנות ה-90 הוא היה עורך ראשי של הרבעון "מואקף", שייסד יחד עם חנא אבו חנא ואינטלקטואלים אחרים, שהיה מוקדש לביקורת ספרות.

## פרסומיו
אבו ח'דרה פרסם שבעה ספרי שירה, נובלה, מחזה ומחקרים רבים. יצירתו הראשונה, נובלה בשם "הליל והגבולות" (מטבעת אל-חכים), ראתה אור ב-1964. קובץ שיריו הראשון, "הלילך והאותיות" (מג'ג'לת "אל-שרק"), ראה אור ב-1972. הוא פרסם שירים ומאמרים בעיתונים ערביים רבים, בהם "אל-מוג'תמע" ו"אל-שרק". הקובץ "חלום ליל אביב" תורגם לעברית בידי נביל טנוס בשנת 2001. מנשורת "מואקף", מהדורה מכונסת של שירתו, ראתה אור ב-1996 .

### ספרים
* "הליל והגבולות" / الليل والحدود (מטבעת אל-חכים) (1964)
* "הלילך והאותיות" / الزنبق والحروف (מג'ג'לת "אל-שרק") [نظمهُ] (1972)
* قصائد مختارة من الشعر العربى الحديث : مع مقدمة وتراجم ومراجع [أعدّه] (שירה) (1980)
* ابن المعتز الرجل وإنتاجه الأدبى (1980)
* الندى والاقاح : مجموعة شعرية (שירה) (1986)
* البحث عن أجنحة [نظَمه] (שירה) (1987)
* النسور (שירה) (1990)
* كتابات على طريق الوصول (שירה) (1994)
* مسارات عبر الزوايا الحادة (שירה) (1998)
* حلم ليلة ربيعية (שירה) (2001)
* الأعمال الشعرية الكاملة (שירה) (2015)

### מחקרים
* (בשיתוף עם פרופ. ג'ורג' קנאזע) **פוצול אל-תמאת'יל פי תבאשיר אל-סרור שכתב עבדאללה אבן אל-מועתז** (فصول التماثيل في تباشير السرور), האקדמיה ללשון ערבית, דמשק 1989.

### אנתולוגיות וקבצים ספרותיים
* **החזרה אל השבט: אנתולוגיה שירה ערבית מתורגמת**, התאחדות אגודות הסופרים בישראל, האגודה הערבית, 1996
* **מעורב ערבי: קובץ ספרותי נבחר מארצות ערב**
* **בשני קולות – קובץ דו-לשוני מיצירותיהם של משוררים וסופרים ערבים ויהודים לפי בחירתם**

### ביקורת
* **ארבע קטגוריות למשמעות בשירה – השירה של פהד אבו ח'דרה**, 1993, (בשפה הערבית) - פרשנות לשירה המודרנית ויחסה למציאות החיצונית בעקבות כתיבתו של המשורר פאהד אבו חדרה, מאת אבראהים טאהא

## הכרה
בשנת 1983 אבו ח'דרה זכה בפרס היצירה על שם ראש הממשלה לוי אשכול.

## ראו גם
* ג'ורג' קנאזע
* אבראהים טאהא
* חנא אבו חנא

## לקריאה נוספת
* סאלם ג’ובראן, **העיתונות הערבית בישראל: תוצר של שינוי, זרז של שינוי**. קשר, אוניברסיטת תל אביב, 1999, עע' 83–87.

## קישורים חיצוניים
* 
* 

## הערות שוליים

קטגוריה:חוקרי ספרות ישראלים
קטגוריה:בוגרי האוניברסיטה העברית בירושלים
קטגוריה:סגל אוניברסיטת חיפה: שפה וספרות ערבית
קטגוריה:זוכי פרס היצירה לסופרים ומשוררים
קטגוריה:ישראלים שנולדו ב-1939
קייל ווקר-פיטרס

**קייל לאונרדוס ווקר-פיטרס** (באנגלית: **Kyle Leonardus Walker-Peters**; נולד ב-13 באפריל 1997 בלונדון שבאנגליה) הוא כדורגלן אנגלי המשחק בעמדת המגן הימני בקבוצת וסטהאם יונייטד.

## קריירת מועדונים

בגיל 18 החל לשחק בקבוצת הנוער של טוטנהאם הוטספר, לאחר שנתיים החל להשתלב בקבוצה הבוגרת. ב-13 באוגוסט 2017 ערך את הופעתו הראשונה בבוגרים בניצחון 0-2 על ניוקאסל יונייטד. ב-28 בפברואר 2018 הבקיע את שערו הראשון בניצחון 6-1 על רוצ'דייל בגביע האנגלי. ב-29 בינואר 2020 הושאל לסאות'המפטון עד לסוף העונה. ב-15 בפברואר ערך את הופעתו הראשונה בהפסד 2-1 לברנלי. ב-25 באוגוסט 2021 הבקיע את שערו הראשון בקבוצה בניצחון 8-0 על ניופורט קאונטי.

ב-20 ביולי 2025 חתם בווסטהאם יונייטד לשלוש שנים.

## קריירה בינלאומית
מיטשל הוא ממוצא ג'מייקני. הוא זכה עם נבחרת אנגליה עד גיל 20 בגביע העולם עד גיל 20 בשנת 2017.

ב-21 במרץ 2022 זומן לראשונה לסגל נבחרת אנגליה לקראת משחקי הידידות נגד נבחרות שווייץ וחוף השנהב. ב-26 במרץ ערך את הופעת הבכורה שלו בנבחרת, בניצחון 1–2 על נבחרת שווייץ.

## תארים
;נבחרת אנגליה עד גיל 20
* גביע העולם עד גיל 20 (1): 2017

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני סאות'המפטון
קטגוריה:כדורגלני וסטהאם יונייטד
קטגוריה:לונדון: כדורגלנים
קטגוריה:כדורגלני נבחרת אנגליה
קטגוריה:אנגלים שנולדו ב-1997